SARL-NUUS SONDAG 7 JULIE 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: DRIE SA RADIOAMATEURS ONTVANG DIE 
MTN RADIOAMATEUR VAN DIE JAAR TOEKENNINGS PROFESSOR 
TIM GIBBON DIE HOOFSPREKER BY RADIOTEGNOLOGIE IN AKSIE 
PORT ELIZABETH NUWE ERA VAN AMATEURRADIO 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


DRIE SA RADIOAMATEURS ONTVANG DIE MTN RADIOAMATEUR 
VAN DIE JAAR TOEKENNINGS 


Drie SA radioamateurs het tydens `n galamiddagete wat verlede Donderdag in 
Midrand gehou is die MTN Radioamateur van die Jaar toekennings ontvang. Hi- 
erdie jaarlikse funksie wat deur MTN aangebied het ten doel om amateurs aan 
te moedig om amateurradio en die gemeenskap met hierdie stokperdjie te dien. 
Ryan Gould, MTN se Algemene Bestuurder Handelsmerk en Kommunikasie 
in SA, het gesê dat MTN weereens bevoorreg is om die MTN Amateurradio 
Toekennings te ondersteun en “The awards are the only ones in South Africa 
which recognises those individuals and organisations that have done well in the 
amateur radio field and that amateur radio is still appreciated in the commu- 
nity. We seek to continue encouraging participation within the amateur radio 
community as this field continues to grow in South Africa.” 


Die MTN Garth Milne Tegnologie Toekenning is aan Deon Coetzee, ZRIDE, 
vir sy bydrae tot die SA AMSAT KLETSkous kubussateliet projek. Deon het 
'n ruimteraam wat aan internasionale standaarde voldoen en vanaf die kubus- 
sateliet se draer gelanseer kan word ontwerp en ontwikkel. Tot op datum het 
hy twee prototipes gebou en is tans besig met `n derde een wat moontlik die 
vlugmodel kan word. Verder is hy ook besig om aan 'n meganisme wat die ont- 
plooiing van sonpanele moontlik kan maak te werk. Dit sal heelwat meer krag 
beskikbaar maak vir die werking van die dravrag. 


Hannes Coetzee, die KLETSkous projekbestuurder, het tydens die onlangse 
SA AMSAT Ruimtesimposium gesê dat alhoewel ruimterame kommersieel te 
koop is Deon die projek geldelik baie gespaar het. Hierdie fondse kan nou vir 


die lanseringskoste aangwend word. Voorts maak die plaaslik ontwerpte raam 
voorsiening vir ons behoefte aan ontplooibare sonpanele en antennas. 


Die MTN Radioamateur van die Jaar Toekenning is aan Dawie Conradie vir sy 
bydrae om amateurradio in die gemeenskap te bevorder gemaak. Hy produseer 
'n weeklikse dertig minuut program “Amateur Radio in Aksie” en al om die 
tweede week is hy verantwoordelik vir “Amateur Radio Today”. Hy bevorder 
ook amateurradio op Bosveld Stereo en het `n tweetalige advertensieflits van 
dertig sekondes gemaak. 


Die MTN Amateurradio Gemeenskapsdienstoekenning is gemaak aan Glynn 
Chamberlain, ZS6GLN, vir sy lojale ondersteuning van SARL HAMNET. En in 
die besonder vir sy aandeel gedurende die soektog na `n vliegtuig wat in Mosam- 
biek vermis geraak het. Glynn het die span vrywilligers wat tussen 06:00 en 
18:30 elke dag moes kommunikeer gekoërdineer en ondersteun. Hy het stamina 
en deursettingsvermoë aan die dag gelê en gesorg dat kommunikasie elke 15 
minute tussen Suid Afrika en Beira bewerkstellig is. Dit was die eerste groot 
operasie waarin Glynn die leiding geneem het. Hartlik geluk aan hierdie drie 
wenners. Meer inligting is by www.amateurradio.org.za beskikbaar. 


PROFESSOR TIM GIBBON DIE HOOFSPREKER BY RADIOTEGNOLO- 
GIE IN AKSIE PORT ELIZABETH 


Tim Gibbon, medeprofessor by die Departement Fisika en Hoof van die Optiese 
Vesel Navorsingseenheid van die Nelson Mandela Metropolitaanse Universiteit, 
sal as hoofspreker by die Radiotegnologie in Aksie Simposium wat op Saterdag 
27 Julie 2013 te Port Elizabeth aangebied word optree. Sy onderwerp sal ver- 
band hou met die Sein- en Data aspekte van SKA Radiosterrekunde. Besprek- 
ings vir hierdie byeenkoms is nou moontlik en besonderhede is beskikbaar by 
www.sarl.org.za. Vooruitbespreking is noodsaaklik indien u die boustel, CD en 
digitale multimeter wil bekom. Instapregistrasie op die dag van die byeenkoms 
sal heelwat duurder wees en dan is daar geen waarborg dat die genoemde items 
beskikbaar sal wees nie. 


AMATEURRADIO BIED AAN: AMATEURRADIO DIE KONVENSIE 


Meer omtrent omtrent die binnewerking van die bekendstelling van Amateur- 
rdio in Europa kan gesien word in `n nuwe video wat deur Gary Pearce, KNAAG, 
vervaardig is. In `n onderhoud met met programbeplanner Petra Rothgerber, 
wat vir “Ham Radio” verantwoordelik is en Kelly Hall, K1LLY, die Medevoor- 
sitter van die “Daton Hamvention” is dit duidelik hoe die twee konvensies in 
beplanning en uitvoering verskil. Dit is noemenswaardig dat Petra Rotgerber 
nie `n radioamateur is nie, maar professioneel verantwoordelik is vir die reël van 
handelstentoonstellings. Sy verduidelik dus hoe “Ham Radio” as 'n professioneel 
bestuurde gebeurtenis bedryf word. In kontras is die “Daton Hamvention” `n 
byeenkoms wat deur toegewyde vrywilligers georganiseer word. Dit is dus in- 
teressant om hierdie twee perspektiewe te hoor en te vergelyk. KN4AO het sy 
program “Europe s Biggest Hamfest” genoem. Episode 84 van sy reeks kan nou 
aanlyn by www.arvideonews.com/hrn gesien word. 


NUWE ERA VAN AMATEURRADIO 


Radioamateurs van die verlede het die weg gebaan vir `n baie suksesvolle fonda- 
ment vir amateurradio wat verder in die 20ste eeu ontwikkel het. Aan die begin 
van die 21ste eeu was daar egter 'n merkbare afname in amateurradioaktiwiteit 
en is by baie klubs opgemerk dat dit hoofsaaklik die ouer garde is wat vergader- 
ings bywoon. Hoekom? 'n Ontleding van oorsese gegewens toon dat amateur- 
radio by `n kruispad gekom het en `n keuse moes maak tussen vorentoe beweeg 
of terug te beweeg na die die verlede. Eienaardig genoeg is die tweede keuse 
gemaak! Besigtig gerus “Ham Radio s Lost Future” op www.AmateurRadio.com 


Radiotegnologie het oor die afgelope jare geweldig ontwikkel en vandag is van die 
jongste ontwikkelings te vind in die radiosterrekunde. Gesofistikeerde digitale 
prosesseringstegnieke is reeds jare in gebruik om astronomiese radioseine wat `n 
miljoen keer swakker is as die geraas wat deur die ontvanger gegenereer word 
waar te neem. 


Mega Watt radarsenders word ingespan om die versteekte oppervlaktes van plan- 
ete soos Venus te karteer of die afstand na asteroide en komete te bepaal. Dit het 
gelei tot die uitvinding van 'n vereenvoudigde weergawe van digitale datamodus 
vir amateurgebruik deur professor Joe Taylor, K1JT. 


Die uiters rekenaarvaardige nuwe geslag radioamateurs sal die eer hê om die 
Amateurradiodiens in die toekomstige wêreld in te lei deur gebruik te maak van 
sagtewaregedefinieerde radio vir digitale en foonkommunikasie op BHF, UHE 
en Mikrogolfbande. Maanherhalers sal volg wat 12 uur DX daagliks sal bied en 
om uiteindelik ook die amateurradioveld die sonnestelsel in te neem. 


KLUBNUUS 


OVERBERG RADIOAMATEURKLUBVERGADERING TE SANRA Die 
Overberg Radioamateurklub sal op 13 Julie om 10:00 `n klubvergadering te 
SANRA met `n kort aanbieding hou. Daarna sal na Kleinmond vertrek word 
vir `n toringpartytjie en braai. Toringtakelaars is baie welkom. 


WESRAND ARK KIES NUWE KOMITEE Die Wesrand ARK het op 1 Julie 
sy algemene jaarvergadering gehou en die volgende lede is tot die komitee 
verkies: Voorsitter - Geoff Levey, ZS6GRL Ondervoorsitter - Nick Dreyer, 
ZS6ONCK Sekretaris - Noel Hammond, ZR6DX 'Tesourier - Dave (Cloete, 
ZR6AOC Klubhuisbestuurder - Marinus Brand, ZS6BM Lede: Romeo Nardini, 
ZSGARG Willem Weideman, ZS6WWJ John Brock, ZS6WL 


Dank aan die vorige komitee vir hulle werk en toewyding tot die Klub. 
KOMPETISIENUUS 


TARU HE-KAMPIOENSKAP Die TARU HF-kampioenskap sal op die lug wees 
van 00:00 UTC Saterdag 13 tot 12:00 Sondag 14 Julie met GG en foonaktiwiteit 
op 160, 80, 40, 20, 15 en 10 meter. `n R$ of RST verslag en u ITU Sone word 
uitgeruil, vir Suid-Afrika is dit Sone 57. TARU lidvereniging HK stasies sal `n 
RS of RST verslag en Verenigingafkorting uitruil, terwyl IARU amptenare AG, 


R1, R2 of R3 sal uitruil. Geoff, ZSGGRL, is nog steeds op soek na operateurs 
vir ZS9HO. U hoef nie in die Johannesburg gebied te wees nie. Kontak Geoff 
by contest@sarl.org.za of 082 546 5546 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Sonvlek ARI1785 het `n beta-gamma-delta magnetiese veld en huisves 
genoeg energie vir X-klas sonfakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 72. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge kan van tyd-tot-tyd oor Oos-Wes daglig paaie voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


13-14 Julie TARU HF kampioenskappe 19 Julie Sluitingsdatum vir inskry- 
wings RTA in Port Elizabeth 20 Julie SARL Winter ORP Kompetisie 27 Julie 
RTA in Port Elizabeth 8 - 4 Augustus - Hamnet Winteruitdaging 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruit- 
sending vind op Maandae om 16:30 UTC op 3 230 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga saamgestel 
en geredigeer deur Louis Kirstein, ZSILK. 


Dankie dat u geluister het, 73. 
/EX 


